दिनैनि बे हाबाफारियाव मिरु दुलाराय बर’ फरायसा आफादनि आफादगिरि बिथां दिपेन बर’आ गावनि बिबुंथिनि गेजेरजों बुंदों दि, – बिथांमोनि नाजानाय, बोसोन आरो सानस्रिफोरखौ जेबोलाबो फालिगोन आरो गोजोर खालामगोन आरो गाइदे, हेलेना बिथांमोनाजे सासे बिमा महरै हारिखौ सिबिनायनि मुङै रुंसारि जाबाय बिथांमोना जेब्लाबो बर’ हारिनि अलंबार हाथरखि बायदि बर’नि गेजेराव नेरसोन महरै थागोन आरो बिथांमोननि होलांनाय बिहोमाखौ जेब्लाबो गोजोरै लाखिगोन। बिथांमोन रुंसारि जालांनायनि उनाव बिथांमोननि नख’रा जोबोर नोरजिया जादों बेनिखायनो बिथांमोननि नखरखौ दुलाराइ बर’ फरायसा आफादा बेसेबां हायो जोथोन लानो नाजागोन आरो बेनि थाखाय बि.टि.आर. सोरखारखौबो जोथोन लानो थाखाय खावलायगोन होनना बुंथियो।